open-index/open-wikipedia-markdown huggingface dataset:
Endlers guppy

**Endlers guppy**, **Endlers levendeføder** eller bare «**Endler**», er en fargerik fisk som er nært beslektet med guppy. Den ble først skilt ut som en egen art den 25. mars 2006.

Fisk av dette slaget har vært samlet av en håndfull mennesker gjennom årene, deriblant av John Endler, som var den første som leverte slike fisker til akvariehandlere for salg. Disse fiskene er imidlertid sjelden for salg i vanlige akvariebutikker, men finnes oftere i akvariene til entusiaster.

## Guppy og Endlers guppy
Selv om Endlers guppy er nært beslektet med guppy, er det snakk om to forskjellige arter. Begge arter føder levende unger. Endlere kan krysses med guppy, og avkommet vil ikke bli sterilt. Mange innenfor akvariemiljøet mener slik hybridisering fortynner genforrådet, og anbefaler at Endlers guppy bør holdes adskilt fra guppy. Andre foretrekker hybrider; ettersom både vanlig guppy og Endlers guppy har blitt utsatt for mye innavl, vil hybridene få bedre helse. Mange av fiskene som selges i dyrebutikker som Endlers guppy, er egentlig hybrider.

## Akvaristikk
Endlers guppy føder levende unger omtrent hver 28. dag. De er hardføre og lite krevende i akvariet, skjønt de foretrekker hardt, varmt vann. Jo varmere vann, desto fortere vil de vokse, skjønt dette også ser ut til å slite dem ut fortere, og de vil ikke leve like lenge. De kan holdes mellom 18 og 29°C men det optimale temperaturområdet ser ut til å være mellom 24 og 27°C. Dette er litt varmere enn hva guppyene foretrekker. 

De bør holdes i kar med planter (fortrinnsvis levende, men falske planter gjør også nytten) for å gi dem gjemmesteder, og for å gi yngelen større sjanser til å overleve. De skiller seg fra guppyene ved at de vanligvis ikke eter sine egne unger. Endlers guppy kan sameksistere i akvarium med andre fisker.

## Truet art
Selv om arten ikke er rødlistet, står de i fare for å bli utryddet fordi mennesker gradvis tar over, forurenser og ødelegger deres naturlige habitat.

## Eksterne lenker
* 
* 
*  ''Poecilia'' (''Acanthophacelus'') ''wingei'', a true Caribbean gem  - goodeids.com
*  Endlers.nl - ELB
Kian Egan

**Kian John Francis Egan** (født 29. april 1980 i Sligo, Irland) er en irsk sanger. Han er ett av medlemmene i det irske boybandet/popbandet Westlife. Kian er nummer fem i en søskenflokk på syv, og er både født og oppvokst i Sligo. 

På Westlifes tredje album *[[World Of Our Own]]*, som kom høsten 2001, har Kian vært med og skrevet teksten til fire av albumets låter. Han spiller piano og gitar, noe som også kommer sterkt til syne i en del av Westlifes musikkvideoer, samt når gruppen er på turne. 

Kian er gift med den tidligere skuespilleren og nåværende artisten Jodi Albert

Kians kusine, Gillian Walsh, er gift med Kians Westlifekollega Shane Filan.

## Eksterne lenker
* 
* 
* 
*
Muad’Dib

**Muad'Dib** er en term med flere betydninger i Frank Herberts Dune-univers.

Etter at Paul Atreides ble akseptert av Fremen-folket på planeten Arrakis, tok han navnet Muad'Dib fra et mørkt felt på planetens andre måne. 

Muad'Dib var navnet på en art ørkenrotter på planeten. Fremen-folket beundrer dyret for dets evne til å overleve i den åpne ørkenen.

Muad'Dib er også et stjernebilde på Arrakis' himmel. Halen peker mot nord.
Offisin

**Offisin** (fra *latin* * officina*, «verksted») er brukt i to betydninger: enten som en eldre betegnelse for et trykkeri eller boktrykkerverksted, eller som en betegnelse på publikums- eller ekspedisjonsrommet i et apotek. 

Apotekoffisinet har hatt spesielle apotekinteriør tegnet av arkitekt.

Det eldste kjente bilde fra et norsk apotekoffisin er fra Løveapoteket i Bergen tegnet av Johan Fredrik Leonard Dreier (1775–1834).

## Eksterne lenker
* Apoteket på Maihaugen
Himno Nacional Mexicano

**«Himno Nacional Mexicano»** er Mexicos nasjonalsang. Den ble skrevet i 1853 av Francisco González Bocanegra og melodi av Jaime Nunó Roca.

## Sangtekst

Siden 1943 har nasjonalsangen bestått av koret, første, femte, sjette og tiende vers. Når sangen spilles ved sportsbegivenheter som de olympiske leker, spilles kun koret, det første verset og så koret igjen.

## Referanser


## Eksterne lenker
* Webside med både melodi og tekst til ''Himno Nacional Mexicano'' 
*Himno Nacional Mexicano
Aktiv galaksekjerne

**Aktive galaksekjerner** eller **aktive galakser** (på engelsk forkortet **AGN**) er sentrale energiproduserende regioner som finnes i noen galakser. Aktive galaksekjerner skiller seg ut ved at store deler av energiutstrålingen kommer fra prosesser som ikke har med normale stjerner eller deres utvikling å gjøre. Den observerte måten denne energien blir frigjort på definerer de ulike typen av aktive galaksekjerner. Den mest populære modellen for energiproduksjonen er materiale rundt et sort hull. Energien blir frigjort gjennom akkresjon, sannsynligvis i en akkresjonsskive, mens jetstråler kan være et naturlig biprodukt av skivegeometrien og magnetfelt.

## Typar av aktive galaksekjerner
### LINER
Ved de laveste energinivåene ligger såkalte LINER som generelt sett bare er gjenkjennelige ved forholdstallene på relativt svake emisjonslinjer. Ikke alle LINER er ekte aktive galaksekjerner.

### Seyfert-galakser

Aktivitet karakterisert av sterke og brede emisjonslinjer foregår i Seyfert-galakser hvor mesteparten er spiralgalakser. Seyfert type 1- og 2-galakser har ulike mønstre i emisjonslinjebredden. Syfert-galakser viser også sterk røntgenstråling og ofte sterk langinfrarød stråling i tillegg.

### Radiogalakser
Radiogalakser er mest fremtredende ved den sterke utstrålingen av radiobølger; vanligvis fra et par vedheng symmetrisk plassert rundt galaksen, ofte i selskap med jetstråler og radiostråling fra selve galaksekjernen. Aktiviteten til galaksen kan ha lite eller ingen spor i den optiske delen av det elektromagnetiske spektrum; men noen radiogalakser har optiske emisjonslinjer som ligner begge de typene Seyfert-galakser har.

### Kvasarer
Kvasarer har høyere luminositet og er så lyssterke at den omkringliggende galaksen kan bli usynlig for ordinære observasjoner.

### BL Lacertae-objekt
BL Lacertae-objekt viser trekkløse spektrum og hurtig variasjon, noe som indikerer at de er radiogalakser eller kvasarer som blir sett langs retningen til en relativistisk jetstråle.

## Referanser


## Kilder
* Denne artikkelen baserer seg på artikkelen «active galactic nucleus» s. 4 i *Philip's Astronomy Encyclopedia* utgitt i 2002.

## Eksterne lenker
* 
*  Hubble-bilde av kvasarer og andre aktive galaksekjerner
Norsk Bane

**Norsk Bane AS** er et aksjeselskap for utredning og prosjektering av et høyhastighetsjernbanenett i Norge. Det helhetlige banenettet for Sør-Norge er planlagt med rundt 2.100 km ny bane og byggekostnadene er beregnet til rundt 200 mrd. kr. Høyhastighetsnettverket er planlagt å kunne finansieres helt eller for en stor del med frakt- og billettinntektene, altså uten eller med bare små offentlige bevilgninger. Høy reiseaktivitet til tross for lavt folketall, konkurransedyktige reise- og frakttider i forhold til både fly, bil og trailer, gode anleggsforhold til tross for utfordrende topografi (bl.a. stabile grunnforhold på fjellgrunn), høy produktivitet ved høye toghastigheter og et samspill mellom fjern- og regionaltrafikken er sentrale forutsetninger for prosjektenes lønnsomhet. F.eks. vil reisetidene mellom Oslo og alle de største byene i Sør-Norge komme på maksimalt to og en halv time.

Norsk Banes mest profilerte prosjekt har vært Haukelibanen mellom Oslo, Skien, Bergen, Haugesund og Stavanger (Rogalinken), med tilgrensende høyfhastighetsbaner til Kristiansand via Kragerø og Arendal, og mellom Stavanger og Egersund. De har også laget planer for en Y-formet Dovrebane til Trondheim, Steinkjer, Ålesund og Molde og nye baner til Østfold, Göteborg og Stockholm. Norsk Bane AS har også arbeidet med planer for Nord-Norge.

Norsk Bane har benyttet det tyske jernbaneselskapet Deutsche Bahn International GmbH for å utrede et høyhastighetsjernbanenett for Norge. Selskapet har sitt hovedkontor i Ålesund. Jørg Westermann er daglig leder og Thor Westergaard Bjørlo er kommunikasjonssjef.

## Referanser


## Eksterne lenker
*
Kachi-kachi Yama

**Kachi-Kachi Yama** (かちかち山) betyr «ildsprakende fjell» (*kachi-kachi* er lydord for lyden et brennende bål lager og *yama* betyr «fjell»), og er et japansk eventyr.

## Historien
En mann fanger en tanuki i åkeren sin og binder den fast til et tre for å drepe og spise den senere. Da mannen dro inn til byen, gråt og klagde tanukien, og ba mannens kone om å sette ham fri mot at han lovde å aldri sette fot i åkeren deres igjen. Konen gikk til slutt med på dette, bare for å bli drept av den falske skapningen til gjengjeld. Men istedenfor å rømme, la tanukien en grusom plan.

Ved hjelp av sine forvandlingsevner, tok dyret den døde kvinnens form, og kokte opp en gryte med kjøttet hennes. Da mannen kom hjem, serverte tanukien ham maten. Etter måltidet bemerket mannen hvor godt det hadde smakt, og tanukien forvandlet seg tilbake og sa spottende: *«Det var meg du skulle spise, men du har akkurat spist din egen hustru isteden!»* Med det forlot det ondskapsfulle vesenet den stakkars, sjokkerte mannen.

Tilfeldigvis bodde det en kanin like ved, som lenge hadde vært en god venn av det uheldige ekteparet. Da kaninen hørte hva som hadde skjedd, dro han til mannen og fortalte ham: «Jeg skal hevne din kones død for deg!». Så dro kaninen ut og fant tanukien. Han gav seg ut for å være en venn, men fant på alle slags ting for å gjøre tilværelsen ubehagelig for tanukien, som for eksempel å slippe et vepsebol ned på ham.

Historiens tittel kommer av en ekstra smertefull spøk kaninen gjennomførte. Tanukien bar en tung bør med brensel på ryggen som skulle brukes til å lage leirbål om kvelden. Byrden var så tung at han ikke merket at kaninen tente på veden. Snart kunne han høre sprakingen fra flammene.

*«Hva er den lyden?»* spurte tanukien

*«Det er Kachi-Kachi Yama»* svarte kaninen. *«Vi er like ved det, så det er ikke rart du kan høre det!»*

Til slutt nådde ilden tanukiens rygg, og brente ham alvorlig, men det drepte ham ikke.

Etter alle de fæle tingene kaninen hadde gjort mot ham, utfordret tanukien kaninen til en kamp om livet for å vise hvem som var best. De skulle bygge en båt hver og det var om å gjøre å komme først over til den andre siden av en innsjø. Kaninen skar ut sin båt av en trestamme, mens den tåpelige tanukien lagde sin av leire.

De to konkurrentene fikk begge en god start, men så snart de nådde midten av innsjøen, oppløste tanukiens leirbåt seg. Mens tanukien strevde for å holde seg flytende, erklærte kaninen at han var en venn av menneskeparet, og at dette var straff for tanukiens gjerninger. Da kaninen var dratt, druknet den andre skapningen.

## Referanser
Tim Krabbé

**Tim Krabbé** (født 13. april 1943 i Amsterdam, Nederland) er en nederlandsk forfatter, journalist og sjakkekspert.

## Biografi
Krabbé er sønn av kunstmaleren Maarten Krabbé og bror av regissør og skuespiller Jeroen Krabbé. Han studerte psykologi ved Universiteit van Amsterdam og arbeidet som skuespiller, inntil han i 1967 startet sin karriere som forfatter og journalist.

I perioden 1967–72 var Krabbé dessuten rangert som en av de 20 beste nederlandske sjakkspillere. I sjakk-kretser er han kjent for sine sjakkproblemer og for å ha publisert (i bokform og på internett) samlinger med kuriøse sjakk-historier.

Krabbé debuterte i 1967 med romanen *De werkelijke moord op Kitty Duisenberg*. Som forfatter er han  mest kjent for sine thrillere, hvorav fire er filmatisert, men har også utgitt bøker om sjakk, dikt, essays og artikkelsamlinger. Romanen *Het gouden ei* (1984) ble i 1988 filmatisert som *Spoorlos*, en film som vant Gouden Kalf-prisen for årets beste nederlandske film. Den ble i 1993 nyinnspilt i USA under tittelen *The Vanishing*. Romanen *De grot* ble filmatisert i 2001, og også denne filmen vant Gouden Kalf-prisen. Krabbé skrev selv fimmanus både for *Spoorlos* og *De Grot*.

Krabbé er også svært sykkelinterssert, en interesse som vises igjen i hans forfatterskap. Hans bøker er oversatt til 16 språk.

## Bibliografi
* *De werkelijke moord op Kitty Duisenberg* (1967)
* *Flanagan of het einde van een beest* (1977)
* *Fischer schaak-biografie* (1972)
* *Vijftien goede gedichten* – dikt (1973)
* *Schaakkuriosa* – sjakk-kuriosa (1974)
* *Red desert penitentiary* (1975)
* *Nieuwe schaakkuriosa* – sjakk-kuriosa (1977)
* *De stad in het midden* (1978)
* *De renner* (1978)
* *Vier wiellerverhalen* (1980)
* *43 Wielerverhalen* (1984)
* *Het gouden ei* (1984)
* *Chess Curiosities* (1985)
* *De man die de Babson task wilde maken* – sjakk-essays (1986)
* *De scherprechter van Korfoe* (1989)
* *De matador en andere verhalen* (1991)
* *Vertraging* (1994)
* *De paardentekenaar* (1995)
* *De verdwenen verdwijning en andere verhalen* (1996)
* *De grot* (1997)
* *Mooi verhaal 1998: een verrassende bundel zomerse verhalen* (1998)
* *Kathy's dochter* (2002)
* *Drie Slechte Schaatsers* (2004)
* *Een Goede Dag voor de Ezel* (2005)
* *Marte Jacobs* (2007)

### Oversettelser til norsk

## Priser og utmerkelser
* Diepzee-prisen (litteraturtidsskriftet Diepzee) 1993
* The Martin Beck Award 1993, for *De försvunna* (*Het gouden ei*) 
* Gouden Strop-prisen (Genootschap van Nederlandstalige Misdaadauteurs, for beste nederlandske spenningsroman) 1995, for *Vertraging*

## Referanser


## Eksterne lenker
* 
* 
* 
*  Tim Krabbés sjakk-kuriosa
Benedict Anderson

**Benedict Richard O'Gorman Anderson ** (født 26. august 1936 i Kunming i Kina, død 13. desember 2015 i Malang i Indonesia) var professor i internasjonale studier ved Cornell University.

Han vokste opp i California, og studerte senere ved University of Cambridge og tok ph.d.-graden ved Cornell University i 1967.

Hans mest kjente bokverk er boken *Forestilte fellesskap* (*Imagined Communities*) som opprinnelig kom ut i første opplag i 1983. Han var også spesialist på moderne indonesisk politikk.

Bendict Anderson var bror til den marxistiske historikeren Perry Anderson.

## Bøker
* *Forestilte fellesskap, refleksjoner omkring nasjonalismens opprinnelse og spredning*. Spartacus forlag, 1996. ISBN 82-430-0060-7

## Referanser
Konduktans

**Konduktans**, eller **elektrisk konduktans**, er den inverse størrelsen til **resistans**, eller elektrisk motstand.
:\ G = {1\over R}

Konduktans har betegnelsen **G** og måles i Siemens [**S**] eller **Mho**.

## Se også
*Elektrisk resistans

## Referanser
Birdy

:**Birdy** kan ha flere betydninger:

* Birdy (film), film av Alan Parker fra 1984
* Birdy (musiker), musiker født i 1996
* Birdie, uttrykk fra golf
Freiberg

**Freiberg** kan vise til:
* Freiberg (Sachsen), en by og et fylke (Landkreis) i Sachsen
*Freiberg am Neckar, en by i Baden-Württemberg

**Freiberg** er dessuten 
*tysk navn på byen Příbram i Tsjekkia
*tysk navn på byen Příbor i Tsjekkia

## Se også
*Freiburg
CEREC

**CEREC** er et produkt for tannrestaurering som lar brukeren produsere en keramisk tann-protese ved hjelp av et utvalg data-assisterte teknikker som 3D-fotografi og DAK. Restaureringen kan bli utført i løpet av en enkelt konsultasjon for pasienten. Det manglende tannstykket (karies eller skade) blir først fotografert og lagret som en tredimensjonal digital modell. Programvare overtar så arbeidet, og ekstrapolerer den omtrentlige proteseformen. Tannteknikeren finpusser så denne modellen ved hjelp av 3D-KAD-programvare. Når modellen er komplett, blir den ferdige protesen skåret ut av en keramisk blokk av en datastyrt maskin med diamantkuttehoder. Til slutt kan den ferdige protesen festes til restene av tannen ved hjelp av et naturlig bindemiddel.

Keramiske materialer har noen egenskaper som gjør dem svært velegnet for bruk i tannproteser. De slites ned omtrent like lett som tannemalje og utvider og trekker seg sammen i takt med temperaturen  i et omfang som ligger omtrent halvveis mellom emaljen og tannbenet.

## Eksterne lenker

* Produsentens sider om Cerec (en)
* Informasjon om Cerec (en)
* Informasjon om Cerec-proteser (en)
Algonkinske folk

**Algonkinske folk** er et av de mest folkerike og utstrakte indianske språkgrupper i Nord-Amerika. Algonkinske folk besto av stammer som opprinnelige var flere hundre. I dag er det tusenvis av enkeltindivider blant nordamerikanske urfolk som snakker eller tidligere har snakket et algonkinsk språk. Ordet algonkinsk (engelsk *Algonquian* eller *Algonkian*) er laget på grunnlag av ordet *algonquin* / *algonkin*, navnet på et algonkinsk språk som blir regnet som en dialekt av ojibwe. Ordet kommer opprinnelig av *maliseet-passamaquoddy*-ordet elakómkwik [ɛlæˈɡomɡwik] i betydningen 'de er forbundsfellene våre'.

Før europeernes kom til Nord-Amerika levde de fleste av jakt og fiske, i tillegg til å dyrke mais, bønner, squash, og (spesielt blant ojibwe) villris.

## Referanser


## Eksterne lenker
*
Nevernes (Rana)

**Nevernes** er en bygd i Dunderlandsdalen i Rana kommune på Helgeland i Nordland. Bygda befinner seg 68 meter over havet, 29.0 km nordøst for Mo i Rana, og 4.2 km sørøst for Storforshei. Bygda har samme postnummer (8630) som Storforshei.

Nevernesveien og fylkesvei 7374 (Fv7374) går gjennom bygda. Før åpningen av parsellen Fallheia–Sandheia den 27. september 2018, var denne veistrekningen en del av E6 og Saltfjellveien.

Fra Nevernes går den 77,1 meter lange *[[Nevernesbrua]]* over Ranelva til Grønfjelldalen langs Fv7374 (Grønfjelldalveien).

Nevernes har en kirke fra 1893 og en menighet som er tilsluttet Indre Helgeland prosti. 

Ellers består bygda for det meste av privatboliger, fordelt på stedene *Nordnevernes*, *Reinvollen*, *Skogly*, *Sagtømmersletta*, *Litlhengheia*, *Tullgranheia* og *Oppdalsheia*.

## Referanser


 
 


## Kilder
*
*
*
*
*
Obstetrikk og gynekologi

**[[Obstetrikk]]** (fra Latin *obstare* å stå ved) **og [[gynekologi]]** (fra gresk *gyneka* = kvinne) utgjør en medisinsk spesialitet som tar omsorg for de kvinnelige kjønnsorganer i sin ikke-gravide og gravide tilstand. Fagfeltet kalles på norsk vanligvis «fødselshjelp og kvinnesykdommer».  I Norge er det en fem-årig videreutdannelse etter fullført turnustjeneste for å bli legespesialist i feltet. I USA har spesialister i obstetrikk og gynekologi fire års spesialistutdannelse. 
* Obstetrikk er kunnskapen om svangerskap og fødselslære. 
* Gynekologi er læren om sykdommer i de kvinnelige kjønnsorganer.

Ved norske sykehus kan det være et skille mellom fødeavdelingen og gynekologisk avdeling selv om det er samme leger som har vakt ved begge avdelingene. 

## Litteratur
* Per Bergsjø, Jan Martin Maltau, Kåre Molne, Britt-Ingjerd Nesheim: *Obstetrikk og gynekologi*. Gyldendal Akademisk 2004 ISBN 82-05-30399-1 452 s.
Nykøbing

**Nykøbing** er navnet på flere danske byer:

*Nykøbing Falster
*Nykøbing Mors
*Nykøbing Sjælland

## Se også
* Nyköping &ndash; en svensk by i Södermanland
Nykøbing Mors

**Nykøbing Mors** er en by på Mors i Limfjorden i Danmark. Den har 9&nbsp;068 innbyggere (2023) og ligger i Morsø kommune i Region Nordjylland, hvor den er kommunens administrasjonssenter.

Nykøbing var fødested for Aksel Sandemose og inspirasjonssted for Janteloven. 

I Nykøbing ligger bygninger fra det tidligere Dueholm kloster, som i dag er sentrum for Morslands Historiske Museum.

## Referanser




## Eksterne lenker
* 
* Morslands Historiske Museum
Musicians’ Village

**Musicians' Village**, i New Orleans, Louisiana, USA, er et boligområde bygget rundt et musikksenter, *Ellis Marsalis Center for Music*, hvor musikere kan undervise og opptre. Musiker og skuespiller Harry Connick jr. og saksofonist Branford Marsalis tok initiativet til byggingen sammen med den frivillige organisasjonen Habitat for Humanity. Boligene blir bygget for musikere som mistet hjemmet sitt under orkanen Katrina i 2005. 

Området er det største og mest profilerte gjenoppbyggingsprosjektet som kom i gang i månedene etter ødeleggelsene av orkanen Katrina, og det har også det største budsjettet. 

Penger til prosjektet kommer fra sponsorer og donasjoner. Byggingen blir gjennomført av et stort antall frivillige. 

Kronprins Haakon besøkte Musicians' Village den 15. oktober 2006, og ble underholdt av jazzmusikk fremført av en av de nye huseierne. 

## Eksterne lenker
* Musicians' Village hos Habitat for Humanity, New Orleans (en.)
* New Orleans Habitat – Blog -- blog (en.)
* Bilder: Kronprins Haakon besøker Musicians' Village i USA
* Dave Matthews Band, Gir bort 9 millioner -- (NRK P3.)
Else Færden

**Else Færden** (født 1952) er en norsk forfatter av barne- og ungdomsbøker. 

Færden har arbeidet som forlagsredaktør, sendelektor ved Universitetet i Poznan, hjelpelærer på Nordisk institutt ved Universitetet i Oslo og som informasjonskonsulent ved Riksteatret. Som forfatter står hun bak en rekke fag- og skjønnlitterære bøker og to skuespill. Med ett unntak, *Norges minste by – en vandring i Hølen med Helge Holther*, har hun bare skrevet for barn og ungdom.

Hun ble hedret med Brageprisen for *Garnnøstet som forsvant* i 1993 og Riksmålsforbundets barne- og ungdomsbokpris for *Vingefolket* i 1998.

I 1990 bosatte hun og hennes ektemann, forfatteren Tor Åge Bringsværd (1939–2025) seg i Hølen. 

## Bibliografi
;Skjønnlitteratur for barn og ungdom 
* 1992: *Den stygge drageungen* – ill. Hilde Kramer
* 1993: *[[Garnnøstet som forsvant]]* – ill. Sissel Gjersum; tildelt Brageprisen
* 1994: *Teodora og de tre mammaene*
* 1994: *Slørhalefisken* – ill. Ingrid Jangaard Ousland
* 1994: *Frosken og metemarken* – ill. Marek Woloszyn
* 1994: *Grevlingen Arthur og vennene hans* – ill. Øivind Jorfald
* 1994: *Anna og Pandabjørn* – ill. Marek Woloszyn (ny utgave 1996, ill. Morten Ravnbø Sætren)
* 1995: *Klovnen og jenta* – ill. Sissel Gjersum; også oversatt til svensk
* 1997: *Den usynlige damen*
* 1998: *Vingefolket* – tildelt Riksmålsforbundets barne- og ungdomsbokpris
* 1999: *Anna får en katt* – ill. Morten Ravnbø Sætren
* 2001: *Verdens beste bamse* – ill. Gro Torvaldsen Rykkelid
* 2002: *En stjerne i natten*

;Skuespill 
* 1986: *Speiltrollet : et spill for dukker* (Oslo Nye teater/Dukketeatret på Frogner)
* 1988: *Lilja : en teaterfabel* (Riksteatret/Hordaland teater under tittelen: *Du e`kje redd vel?!*)

;Fagbøker 
* 1986: *Møte med Jeanne d`Arc*
* 1994: *Rikkes Alfabet – et møte med Norsk Folkemuseum* – i samarbeid med Kjersti Sissener Munthe
* 2000: *Alle barns hagebok : leke, lære, lage, så og plante*, J.M. Stenersen
* 2002: *Norges minste by – en vandring i Hølen med Helge Holter*
* 2005: *H.C Andersen – den modige andungen*
* 2007: *Æsop – og fablen hans*, CappelenDamm
* 2008: *Henrik Wergeland – dikter og villstyring*

## Referanser


## Eksterne lenker
*
Christian Jürgensen Thomsen

** Christian Jürgensen Thomsen **, (født 29. desember 1788 i København, død 21. mai 1865 samme sted) var en dansk samler, antikvar, museumsmann og forhistoriker.

Thomsen formulerte oppdelingen av forhistoriens kulturer i et treperiodesystem med steinalder, bronsealder og jernalder. Denne oppdelingen ble grunnleggende for arkeologisk forsking i hele Europa.

I sin ungdom studerte Thomsen i Paris. Vel hjemme i Danmark fikk han i oppgave å ordne en lokal samling med romerske og eldre skandinaviske mynter. De stilmessige forandringene og deres betydning kan ha satt Thomsen på tanken bak den relative dateringen av artefakter, dvs. å plassere dem i ordensrekkefølge etter stilmessige kriterier. Denne innsikten kom til å få betydning da Thomsen den 11. desember 1816 avløste Rasmus Nyerup som sekretær for Oldsagskommissionen. Her arbeidet han med å organisere kommisjonens samlinger noe som resulterte at *Det Kgl. Museum for Nordiske Oldsager* ble åpnet for offentligheten i 1819. 

Thomsens ide var at forhistorien måtte være ordnet i tre kronologiske perioder, først steinalderen, dernest bronsealderen, og så jernalderen. Dette var revolusjonerende og dannet basis for all videre arkeologisk forskning. Museets samlinger ble ordnet etter hans nye system. Det kom til å inngå i Det danske Nationalmuseet i 1892. 

I bokform publiserte Thomsen sitt forskningsarbeid i 1836 i verket *Ledetraad til Nordisk Oldkyndighed*, som kom ut på tysk i 1837 og engelsk i 1848. Tanken bak treperiodesystemet ble spredt over Europa. I 1832 ble Thomsen inspektør på *Myntkabinettet* i København sammen med Ole Devegge og med P.O. Brøndsted som direktør. Etter hans død i 1842 ble Thomsen direktør for Myntkabinettet.

Thomsen skaffet seg en enorm myntsamling – ca. 27 000 eksemplarer. Myntkabinettet ble testamentert 114 danske eksemplarer ved Thomsens død. Resten ble auksjonert bort.

## Referanser


## Eksterne lenker
* Om Thomsen, fra ''Dansk biografisk Lexikon (dansk)
Brunstad (møbelprodusent)

**Brunstad AS** er en norsk møbelprodusent som har hovedkontor og fabrikk i Sykkylven i Møre og Romsdal. Selskapet ble etablert under navnet Hj.Brunstad i 1941 av Hjalmar Brunstad.  Sønnen Helge Brunstad satt som administrerende direktør frem til han gikk av i 2013.  I dag ledes selskapet av Reidar Mjelde. 

Fabrikken har utover 2000-tallet gjort seg bemerket med stolkolleksjonen *Delta*. Stolen ble presentert i 1998, men ble ingen umiddelbar suksess. I 2000 ble den kåret til folkets favorittstol i magasinet Bonytt, etter dette ble stolen utviklet i flere design og ble en av Brunstads viktigste modeller.

## Merker
Brunstad har flere varemerker og merkevarer knyttet til selskapet.
### Varemerker
*Brunstad - hovedlogo for alle produkter
*Fantasy - modulsofakonsept
### Merkevarer
*Delta – hvilestolkolleksjon
*System pluss – modulsofakonsept

## Utmerkelser
*2008 – *[[Merket for god design]]* fra Norsk Designråd for stolen *Sting*, kategori Møbeldesign.
*2000 - *Folkets favorittstol* fra magasinet Bonytt for stolen *Delta*.
*1985 –  *[[Merket for god design]]* fra Norsk Designråd for møbelserien *Avenue*, kategori Møbeldesign. 

## Referanser


## Eksterne lenker
* www.brunstad.no – firmaets hjemmeside
Johannes Brøndsted

**Johannes Balthasar Brøndsted** (1890–1965), var en dansk arkeolog. Han var professor ved Københavns Universitet 
fra 1941 til 1951 og direktør for Det danske Nationalmuseet fra 1951 til 1958. 
Fra 1958 til 1960 var han riksantikvar, Danmarks første.

Brøndsted var medlem av en lang rekke vitenskapelige selskaper, blant annet Kungliga Vitterhets Historie och Antikvitets Akademien, Royal Irish Academy i Dublin, British Academy, Det Norske Videnskaps-Akademi og av Det Kongelige Danske Videnskabernes Selskab.

Brøndsted er begravet på Frederiksberg Ældre Kirkegård.

## Priser og utmerkelser
Brøndsted ble ridder av Dannebrogordenen i 1939, fikk Dannebrogordenens hederstegn i 1948 og ble kommandør av Dannebrogordenen i 1960.  Han mottok Läkerols kulturpris i 1958.

## Bibliografi
* *Nordisk og fremmed Ornamentik i Vikingetiden, med særligt henblik på stiludviklingen i England*. Aarbøger for nordisk Oldkyndighed og Historie 1920.
* *Nordboer i Amerika før Columbus* (1951)
* *Guldhornene* (1954)
* *Danmarks Oldtid, Stenalderen* (1938) (utgitt på nytt 1960-63)
* *Danmarks Oldtid, Bronzealderen* (1939) (utgitt på nytt 1960-63)
* *Danmarks Oldtid, Jernalderen* (1940) (utgitt på nytt 1960-63)
* *Vikingerne* (1960)

## Referanser


## Litteratur
* Glob, P.V. m.fl. 1966: Mindeaften for Johannes Brøndsted. Aarbøger for nordisk Oldkyndighed og Historie, s. 5-35.
* Jensen, Jørgen 2001: Danmarks Oldtid. Stenalder 13.000-2.000 f. Kr.

## Eksterne lenker
* Johannes Brøndsted hos gravsted.dk 
* *[http://www.rosekamp.dk/Kraks_BB_1957/B.htm#BR%C3%98NDSTED%20Johannes%20direkt%C3%B8r%20for%20nationalmuseet,%20professor,%20dr.%20phil. Kraks Blå Bog 1957]*
Løvetannbarn

**Løvetannbarn** er et sosialfaglig populærbegrep som brukes om barn og unge som klarer seg gjennom oppveksten på tross av nesten umulige oppvekstforhold med for eksempel rus, vold, omsorgssvikt og seksuelle overgrep.

For barn flest fører slike overgrep ofte til fysisk og psykisk uhelse og tunge sosiale problemer senere i livet, mens i underkant av hvert tredje barn med en umulig oppvekst klarer seg tilsynelatende relativt bra. Begrepet henspiller på løvetannens evne til å sprenge seg gjennom asfalt, og på andre måter overleve og blomstre tross tilsynelatende umulige vekstvilkår. Den viktigste faktoren for å forebygge skader, er at barnet har et "vitne" som bekrefter dets virkelighet, slik den sveitsiske psykologen Alice Miller har skrevet om i sine mange bøker.

Løvetannbarn blir i engelsk faglitteratur ofte kalt *superkids*, *stress-resilience* eller *invulnerables*. Det norske begrepet «løvetannbarn» er en direkte oversettelse av det svenske *maskrosbarn*, et begrep som ble kjent på 1980-tallet, blant annet gjennom en TV-serie. På svensk blir disse barna også kalt *asfaltblomma*, *osårbara barn* og *stressmotståndskraftiga barn*.

I noen familier overtar barnet rollen som ansvarlig og omsorgsutøver. Rollebytte mellom forelder og barn kalles i faglitteraturen *Parentification*. Barnets behov ofres for å dekke behov hos forelderen.
## Se også
* Resiliens

## Referanser


## Eksterne lenker
* Intervju med Oddgeir Friborg: ''Måling av mestring''
* Forebygging.no: Hva vet vi om løvetannbarn som sosialt fenomen
Ole Kristian Grimnes

**Ole Kristian Grimnes** (født 1937) er en norsk historiker og professor emeritus i moderne historie ved Universitetet i Oslo. Grimnes har spesielt arbeidet med forskning om norsk okkupasjonshistorie 1940–1945.

## Liv og virke
Han er født i Tromsø og vokste opp i Oslo. Grimnes tok artium på latinlinjen ved Oslo katedralskole og senere en BA-grad ved Columbia University, New York i 1959. I 1964 tok han historisk-filosofisk embetseksamen ved Universitetet i Oslo (UiO) med historie hovedfag. Han ble dr. philos. i 1970. Grimnes´ fremste forskningsfelt har vært norsk historie under den andre verdenskrig.

Han har skrevet om hjemmefrontens ledelse og første bind i serien Norge i krig om det tyske overfallet. og regjeringen Nygaardsvolds krigsvedtak i 1940. Han har publisert om kampene om Hegra festning, Oscarsborg festning og sammen med Jo Benkow en bok som drøfter 9. april 1940.

I 2001 utgav han en biografi om Sam Eyde Han har vært redaktør for historielæreverket *Spor i tid* for videregående skole som har kommet i flere utgaver siden 1995.

Grimnes var også en av initiativtagerne for et eget kurs om nasjonalismens historie i nyere tid i Europa. Han var tilknyttet Prosjekt 1905 og utgav i 2014 boka «det norske flaggets historie» om hvordan norske flagget som et nasjonalt symbol fra 1814 til tiden omkring 1905.

## Bibliografi (utvalg)
*
*
*
*
*
*, sammen med Jo Benkow
*
*
*
*

## Referanser


## Eksterne lenker
*
Fritz Christian Holte

**Fritz Christian Holte** (født 24. mars 1925 i Tromsø, død 17. januar 2015) var en norsk samfunnsøkonom. Han var professor ved Norges landbrukshøyskole på Ås, der han først (fra 1954) var dosent. Han tok doktorgraden i 1962 og ble professor fra 1974. Fra 1990 var han forsker ved prosjektet Alternativ Framtid. Han ble pensjonert i 1990. Holte utgav flere lærebøker i sosialøkonomi for både videregående skole og høyere utdanning som kom i flere opplagg fra 1970-tallet til 1990-tallet. 

*[[Klassekampen]]s* nekrolog beskriver ham som «motstraumsmann» og som «radikal systemkritiker». Holte var motstander av norsk medlemskap i EF og senere EU. Han argumenterte for «halvhøye handelshindringer» mellom landene for å få rom for nasjonal økonomisk politikk blant annet for å unngå høy arbeidsledighet.

Holte fikk i 1953 Kongens gullmedalje for fremragende forskning.

## Verk
* *Sosialøkonomi*, 1965, flere senere utgaver
* *Økonomi og samfunn*, 1978, flere senere utgaver
* *Hva slags framtid*, 1992

## Referanser


## Eksterne lenker
* Fritz Holtes Hjemmesider
Fritz Hodne

**Fritz Friksen Hodne** (født 24. april 1932, død  13. mai 2009) var en norsk økonomisk historiker. Hodne var professor ved Institutt for samfunnsøkonomi, Seksjon for økonomisk historie ved NHH.

Hodne analyserte norsk økonomisk utvikling ut fra en teori om eksportledet vekst. Hodne anvendte en *dual-økonomisk* modell der norsk økonomi ble sett på som sammensatt av en lavproduktiv hovedsakelig primærnæringsbasert sektor, og en kapitalintensiv sektor som produserte for eksport. Økonomisk vekst kom som følge av at arbeidskraft ble avgitt fra den lavproduktive til den høyproduktive sektoren.

Hodne var også en pioner i utviklingen konstruksjon av nasjonalregnskapstatistikk for 1800-tallet for å kunne gjøre utviklingen empirisk målbar (nasjonalregnskap ble av staten først igangsatt rett etter krigen). Dette arbeidet har blitt videreført av Hodnes elev, NHH-kollega og medforfatter Ola Honningdal Grytten.

## Bibliografi
* 2002 *Norsk økonomi i det tyvende århundre* (sammen med Ola Honningdal Grytten). Revidert utgave av *[http://urn.nb.no/URN:NBN:no-nb_digibok_2007110800010 Norsk økonomi 1900-1990]* fra 1992. ISBN 82-7674-739-6 
* 2000 *Norsk økonomi i det nittende århundre* (sammen med Ola Honningdal Grytten) ISBN 82-7674-352-8 
*  (sammen med Ola Honningdal Grytten)
* 
* 
* 1983 *The Norwegian economy 1920-1980* ISBN 0-312-57938-1 
* 
* 1975 *An economic history of Norway: 1815-1970*' ISBN 82-519-0134-0
* 1971 *Staten og utbyggingen av kommunikasjonene i Norge 1850-1870: søkelys på «Det norske system»* Artikkel i Historisk Tidsskrift

### Artikler i ''Historisk Tidsskrift''
* *Staten og utbyggingen av kommunikasjonene i Norge 1850-1870. Søkelys på "Det norske system"* Historisk tidsskrift 1971 50: 285-316 
* *Likebehandlingsprinsippet for statens bevilgninger til grunnlagsinvesteringer i Norge 1840-1870* Historisk tidsskrift 1972 51: 1-36 
* *Nye perspektiver på norsk økonomisk historie* Historisk tidsskrift 1972 51: 328-336 
* *Gjensyn med et søkelys* Historisk tidsskrift 1972 51: 417-419 
* *Dualøkonomimodellen og langtidslinjene i økonomisk utvikling* Historisk tidsskrift 1979 58: 411-438 
* *Svar til Helge Nordviks anmeldelse* Historisk tidsskrift 1982 61: 182-189 
* *Statens diskonteringskommisjoner. Finansdepartementet som statsbank i det 19. århundre. Opposisjonsinnlegg ved [[Åsmund Egge]]s doktordisputas* Historisk tidsskrift 1990 69: 192-204 
* Anmeldelse av Rolv Petter Amdam og Even Lange (red.): *Crossing the Border. Studies in Norwegian Business History* Historisk tidsskrift 1996 75: 276 
* Anmeldelse av *Pèteri, György: Revolutionary Twenties. Essays on International Monetary and Financial Relations after World War 1.* Historisk tidsskrift 1997 76: 533 
* *Industri på 1820-tallet. Sysselsetting og bruttoprodukt* Historisk tidsskrift 2001 80: 1

## Referanser


## Eksterne lenker
* Hodnes Hjemmeside ved NHH  
* «Fritz Hodne er gått bort», *Paraplyen*, 14. mai 2009.
Kiropraktor

En **Kiropraktor** er person som har som hovedvirke å behandle muskel- og skjelettlidelser ut fra behandlingsformen kiropraktikk. Kiropraktor er en beskyttet yrkestittel i Norge, men er ansett som en alternativ behandling. Kiropraktikk har liten til ingen effekt basert på forskning.

Kiropraktorer har varierende status fra land til land. I noen land er disse integrert som en del av det offentlige helsevesen, mens de i andre land regnes som alternative behandlere. De fleste kiropraktorer i Norge jobber i privat praksis som offentlig autorisert helsepersonell. Kiropraktorer jobber typisk med undersøkelse, diagnostikk, behandling eller utredning av muskel- og skjelettlidelser, ofte i samarbeid med en eller flere andre helseprofesjoner.

## Historikk
Den første kiropraktor i Norge var Arthur E. Lundh, som startet praksis i Oslo (Christiania) i 1922. Han var den første presidenten i Norsk Kiropraktorforening, som ble stiftet i 1935.

I 1974 ble det innført en delvis refusjon på behandling henvist av lege. Helt frem til 1988 ble profesjonen regulert under kvakksalverloven, men ble da etter en offentlig utredning NOU 1985 en beskyttet yrkestittel, og har siden det fungert som en av de offentlig autoriserte helseprofesjonene i Norge. Etter en prøveperiode, ble det som en permanent ordning innført utvidede rettigheter for kiropraktorer i Norge i 2006, med en lovhjemmel som ga kiropraktorer mulighet til å sykmelde, henvise til ulike radiologiske undersøkelser som MR, CT, ultralyd og røntgen, samt henvise relevante pasienter til videre utredning hos legespesialister (revmatolog, ortopedkirurg, nevrolog etc.).

## Utbredelse
Kiropraktorer er en av de raskest voksende autoriserte helsepersonellgruppene idag. I 2013 var det 770 registrerte kiropraktorer med autorisasjon, en økning på 17 % fra 2012. Over 90 % av norske kiropraktorer antas å være organisert i Norsk Kiropraktorforening.

## Utdannelse
Det finnes ingen kiropraktorutdannelse i Norge, men en offentlig utredning har anbefalt etablering av dette. Det finnes kiropraktorutdannelser i en rekke land i Europa, men også i Sør-Afrika, Sør-Amerika, USA, Canada og Australia. Skolene er henholdsvis enten godkjent eller ikke godkjent av et kiropraktisk krediteringsråd.

De fleste unge kiropraktorer i Norge har de siste år vært utdannet ved Syddansk Universitet i Danmark. Studiet kalles kandidatsutdannelse i klinisk biomekanik (kiropraktor) og er et femårig utdanningsløp som etter godkjent mastergradsoppgave gir kreditering Master of Science (MSc). Andre populære studiesteder er England (AECC), et av de fire universitetene i Australia og Palmer i Iowa i USA.

For å få offentlig autorisasjon i Norge og kunne praktisere som autorisert kiropraktor kreves ett års turnustjeneste hos godkjent turnusveileder.

## Referanser


## Eksterne lenker
* Kiropraktorutdanning
* Norsk Kiropraktorforening
* Nordisk Institut for Kiropraktik og Klinisk Biomekanik
* Publikasjonsliste over nyere nordisk forskning kiropraktikk og biomekanikk
Elsa Ehrich

**Else Lieschen Frida "Elsa" Ehrich** (født 8. mars 1914 i Bredereiche, død 26. oktober 1948 i Lublin) var en tysk kvinne tilknyttet SS som hadde en lederfunksjon ved tyske konsentrasjonsleirer. Hun deltok i både mishandling og seleksjon av fanger.  

Ehrich ble etter krigen dømt til døden for krigsforbrytelser.   

Hun arbeidet i et slakteri på 1930-tallet og søkte arbeid som vakt ved Ravensbrück konsentrasjonleir i 1940. Hun arbeidet som Aufseherin ved og ble senere overført til Majdanek som Aufseherin. På grunn av godt arbeid der ble hun SS-Oberaufseherin over tretti andre SS-kvinner. Ehrich styrte en leir der over  kvinner og barn ble gasset, skutt, slått, utsultet og myrdet på annen måte. Det finnes mange fangevitnemål som forteller om Elsa Ehrichs sadistiske adferd og hun tok ofte del i mishandling og seleksjon.  

I midten av 1944, da Sovjetarmeen nærmet seg, flyktet fra Majdanek og returnerte til Ravensbrück, men mistet sin stilling som overordnet vokterske. 

I 1948 ble hun stilt for en polsk domstol i Lublin og dømt til døden. Hun ble hengt rett etterpå.

## Litteratur
*
Karl Otto Koch

**Karl Otto Koch** (1897–1945) var en tysk konsentrasjonsleirkommandant. Han var oberst i det tyske *[[Schutzstaffel]]* (SS), og var den første kommandanten i konsentrasjonsleiren Buchenwald (fra 1937 til 1941), og senere ved Lublin Konzentrationlager (også kalt Majdanek).

## Biografi
Hans kone var Ilse Koch, som han giftet seg med i 1936. Hun er kjent som "Heksen fra Buchenwald" (*Die Hexe von Buchenwald*), på engelsk oftere bare kalt "The Bitch of Buchenwald." Da Karl Otto Koch ble overført til Buchenwald, ble Ilse Koch utnevnt til *Oberaufseherin* av SS, og fikk slik en aktiv offisiell rolle i driften av leiren. Det har versert mange utrolige og udokumenterte historier om at hun fikk laget hansker og lampeskjermer av huden fra leirfanger, og også om at ekteparet Koch dekorerte familiens middagsbord med krympede hoder fra drepte fanger.

I henhold til Buchenwald rapporten, ble Karl Otto Koch arrestert i august 1944 av Gestapo for forfalskning, underslag, vanstyre og ulydighet. Aktor i saken var SS-dommeren Konrad Morgen.

Etter en undersøkelse og rettssak ble det slått fast at Karl Otto Koch hadde beordret Walter Krämer og hans medisinske assistent Peix drept, for å forhindre at de skulle snakke om sin behandling av Kochs syfilis. 

Koch ble dømt til døden og henrettet ved skyting 5. april 1945 i konsentrasjonsleiren Buchenwald. Henrettelsen skjedde en uke før den amerikanske hæren ankom.

Ilse Koch ble frikjent av dommer Morgen. Etter krigen ble hun dømt til å tilbringe resten av livet i fengsel. Hun hengte seg i 1967.

## Referanser
Fred Frith

**Fred Frith** (født 17. februar 1949) er en engelsk musiker og komponist. Friths hovedinstrument er gitar, og han har stått bak en serie nyskapende gitarsoloalbum fra 1970-årene av. Han er ellers multiinstrumentalist og spiller blant annet bassgitar, fiolin og xylofon. 

Frith var blant grunnleggerne av britiske avantgarderockgrupper som Henry Cow og Art Bears. Mens han bodde i New York, dannet han de to improvisasjonsmusikkgruppene Massacre og Skeleton Crew. *Skeleton Crew* er et engelsk uttrykk som betegner det absolutt minste mannskapet som kan holde et skip flytende; duoen tok navnet fordi de hadde fordelt trommesettet mellom seg og forsøkte å spille trommer samtidig som de spilte sine egne instrumenter. 

Han har blant mange andre samarbeidet med Robert Wyatt, Brian Eno, Lars Hollmer, The Residents, Lol Coxhill, John Zorn, Bill Laswell, Derek Bailey, Jad Fair, Rova, Attwenger. Tidlig på 80-tallet laget Frith tre plater med et relativt lett tilgjengelig pop-sound for The Residents' plateselskap Ralph Records.  Frith har også gjort to plater med den eksperimentelle gruppa French Frith Kaiser Thompson, som i tillegg består av Henry Kaiser, Richard Thompson og Captain Beefhearts gamle trommeslager John French. 

I senere år er Frith mye brukt som filmmusikkomponist.

Frith er i dag professor i musikk ved Mills College, Oakland, California, men er fortsatt aktiv musiker. Frith opptrådte på Kongsberg jazzfestival i 2006.

## Referanser


## Kilder
* *Step Across The Border*, 1990 – en dokumentarfilm om Fred Frith og medmusikere av Nicolas Humbert og Werner Penzel.

## Eksterne lenker
* 
* 
* 
*  Offisiell hjemmeside med diskografi.
Yngvar Ustvedt

**Yngvar Ustvedt** (1928–2007) var en norsk litteraturviter, forfatter og kringkastingsmann.

Ustvedt ble cand. philol. i 1955. Han var lektor ved Sorbonne fra 1958 til 1961. I 1965 tok han doktorgraden på en avhandling om Henrik Wergelands lyrikk. Som student var han formann (titulert «Formand») av Det Norske Studentersamfund i 1954. 

Ustvedt begynte å arbeide i NRK fra 1962. Han ble utnevnt til programsekretær i 1965 og redaksjonssekretær fra 1973. Fra 1980 til 1987 var han programredaktør i radioens kulturavdeling.

Ustvedt hadde et svært omfattende forfatterskap, hovedsakelig av populærhistoriske bøker. Sentralt i forfatterskapet står de mange bøkene som tar for seg historiske og aktuelle spørsmål, ofte knyttet til arbeiderbevegelsens historie.

Han var sønn av Hans Jacob Ustvedt, og broren til Siri Jensen.

## Bibliografi

*  - *Historiske øyeblikk: Store begivenheter hjemme og ute - slik NRK så dem* Bok med CD ISBN 82-04-10138-4
*  - *Verre enn sitt rykte: Vikingene slik ofrene så dem* ISBN 82-02-20498-4
*  - *Norges kyst : i litteratur og maleri*, illustrert av Marianne Brochmann m.fl.
*  - *Trankebar: nordmenn i de gamle tropekolonier* ISBN 82-02-20475-5
*  - *Djeveløya i Oslofjorden, historien om Bastøy og andre straffeanstalter for slemme gutter* ISBN 978-82-022-0432-7
*  - *Slavene på Akershus: historien om vårt strengeste fengsel* ISBN 82-02-18464-9
*  - *Dødens leger: de sinnslidendes skjebne i Hitlers Tyskland* ISBN 82-05-25285-8
*  - *Frigjøringen i bilder*, med Torleif Sjøgren-Erichsen som bilderedaktør ISBN 82-05-22879-5
*  - *Henrik Wergeland: en biografi* ISBN 82-05-21975-3
*  - *Svartedauen: en litterær-historisk beretning om massedød og overlevelse* ISBN 8205153604. 2. utg 2002: ISBN 82-05-30068-2
*  - *Ludvig Holberg om seg selv* ISBN 8252510965
*  - *Paradiset og tårene : en dokumentarberetning om erobringen av Mellom- og Sør-Amerika* ISBN 8210014471
*  - *De utopiske sosialister* ISBN 8210011510
*  - *De store anarkister* ISBN 8210011502
*  - *Karl Marx* ISBN 8210011618
*  - *Arbeidere under våpen. Norske frivillige i den spanske borgerkrig* ISBN 8205084505
*  - *Verdensrevolusjonen på Hønefoss. En beretning om Leo Trotskijs opphold i Norge* ISBN 8205066019
*  - *Opprørere : profiler og skjebner fra sosialismens historie* ISBN 8210008501

;Serien *Det skjedde i Norge*
# *1945-1952 Den varme freden – den kalde krigen*
# *1945-1952 Vi bygger landet og samler oss rundt radioen*
# *1952-1961 Velstand og nye farer*
# *1952-1961 Fra bygdene til byene*
# *1961-1972 Politisk engasjement og utdanningseksplosjon*
# *1961-1972 Overflod og opprør*
# *1972-1980 Venstrevind og oljeboom*
# *1980-1986 Høyrebølge og økende miljøbevissthet*

## Referanser


## Eksterne lenker
* Yngvar Ustvedt speiler historien ved hjelp av NRKs rike arkiv i serien "Dette er Norge 1900 – 2000" på NRK Gull
* Guri Hjeltnes *[http://2001-10.prosa.no/artikkel.asp?ID=153 Den siste klassiker. Om formidleren og folkeopplyseren Yngvar Ustvedt] * Minibiografi i Prosa 03|07
Max Koegel

**Max Koegel**  (født 16. oktober 1895 i Füssen i Bayern i Tyskland, død 26. juni 1946 i Schwabach) var en tysk konsentrasjonsleir-offiser under andre verdenskrig. Han var leirkommandant i Majdanek og Flossenbürg. 

Han meldte seg inn i NSDAP i 1932 og i SS samme år.  

Koegel ble arrestert i 1946, men begikk selvmord noen få dager senere.

## Referanser


## Eksterne lenker
*
Bjarte Myrhol

**Bjarte Håkon Myrhol** (født 29. mai 1982 i Oslo) er en norsk tidligere håndballspiller fra Vestli i bydel Stovner i Oslo. Han spilte sist for den danske klubben Skjern Håndbold. I perioden 2002–2021 spilte han 263 kamper på Norges herrelandslag og scoret 803 landslagsmål. Han spilte på Norges lag som tok sølv i VM 2017 og i VM 2019. Begge ganger kom han på «all star team» som beste strekspiller.

## Karriere
### Klubb
Tidligere har han spilt for Vestli og , den ungarske klubben MKB Veszprem KC og den tyske klubben HSG Nordhorn frem til februar 2009. Etter økonomiske problemer i klubben skiftet Myrhol klubb til Rhein-Neckar Löwen.

### Landslag
Fra 2002 til 2021 spilte Myrhol 263 kamper og scoret 803 mål for Norges herrelandslag. Myrhol ble tatt ut på «all star»-teamet under VM 2017 der Norge tok sølv etter Frankrike. Kvartfinalen mot Danmark i OL 2020 i Tokyo ble Myrhols siste landskamp. Myrhol ble da den med flest landskamper på Norges herrelandslag i håndball, én mer enn Steinar Ege.

I 2023 ble han innlemmet i European Handball Federations «Hall of Fame» som en av de 30 første spillerne.

## Personlig
Fra 1998 til 2001 studerte han idrettsfag ved Bjerke videregående skole.

I august 2011 fikk han påvist testikkelkreft, som ble operert samme måned. Etter cellegiftkuren spilte han sin første håndballkamp 22. oktober 2011.

## Se også

* Liste over kjente elever ved Bjerke videregående skole

## Referanser


## Eksterne lenker
* 
* 
* Landslagsprofil hos Norges Håndballforbund